CELEX: 32020D0903
Language: hr
Date: 2020-06-29 00:00:00
Title: Odluka Vijeća (ZVSP) 2020/903 od 29. lipnja 2020. o izmjeni Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya)

30.6.2020   
               
               
                  HR
               
               
                  Službeni list Europske unije
               
               
                  L 207/32
               
            
         ODLUKA VIJEĆA (ZVSP) 2020/903
         od 29. lipnja 2020.
         o izmjeni Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 22. svibnja 2013. donijelo Odluku 2013/233/ZVSP (1) kojom je uspostavljena misija Europske unije za pomoć u integriranom upravljanju granicama u Libiji (EUBAM Libya).
                  
               
                     (2)
                  
                  
                     Vijeće je 17. prosinca 2018. donijelo Odluku (ZVSP) 2018/2009 (2) kojom je produljen mandat misije EUBAM Libya do 30. lipnja 2020.
                  
               
                     (3)
                  
                  
                     Politički i sigurnosni odbor („PSO”) je 16. travnja 2020. postigao dogovor o tome da bi, s obzirom na pandemiju bolesti COVID-19, misiju EUBAM Libya trebalo produljiti za godinu dana s istim mandatom koji se može preispitati kad okolnosti to dopuste.
                  
               
                     (4)
                  
                  
                     Nadalje, PSO je 14. svibnja 2020. postigao dogovor da bi g. Vincenzo TAGLIAFERRI, koji je 30. kolovoza 2016. Odlukom Političkog i sigurnosnog odbora (ZVSP) 2016/1634 (3) imenovan voditeljem misije i čiji se mandat redovito produljivao, zadnji put do 30. lipnja 2020. Odlukom Političkog i sigurnosnog odbora (ZVSP) 2019/2077 (4), trebao nastaviti obavljati tu funkciju do 30. rujna 2020.
                  
               
                     (5)
                  
                  
                     Odluku 2013/233/ZVSP trebalo bi na odgovarajući način izmijeniti.
                  
               
                     (6)
                  
                  
                     Misija EUBAM Libya provodit će se u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,
                  
               DONIJELO JE OVU ODLUKU:
         
            Članak 1.
            Odluka 2013/233/ZVSP mijenja se kako slijedi:
            
                        1.
                     
                     
                        u članku 6. dodaje se sljedeći stavak:
                        
                           „8.   G. Vincenzo TAGLIAFERRI voditelj je misije za razdoblje od 1. srpnja 2020. do 30. rujna 2020.”;
                        
                     
                  
                        2.
                     
                     
                        u članku 13. stavku 1. šesti podstavak zamjenjuje se sljedećim:
                        „Financijski referentni iznos namijenjen pokrivanju rashoda misije EUBAM Libya od 1. siječnja 2019. do 30. lipnja 2021. iznosi 60 038 863,03 EUR.”;
                     
                  
                        3.
                     
                     
                        u članku 16. drugi stavak zamjenjuje se sljedećim:
                        „Primjenjuje se do 30. lipnja 2021.”.
                     
                  
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 29. lipnja 2020.
            
               
                  Za Vijeće
               
               
                  Predsjednica
               
               A. METELKO-ZGOMBIĆ
            
         
         
            (1)  Odluka Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granica u Libiji (EUBAM Libya) (SL L 138, 24.5.2013., str. 15.).
         
            (2)  Odluka Vijeća (ZVSP) 2018/2009 od 17. prosinca 2018. o izmjeni i produljenju Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya) (SL L 322, 18.12.2018., str. 25.).
         
            (3)  Odluka Političkog i sigurnosnog odbora (ZVSP) 2016/1634 od 30. kolovoza 2016. o imenovanju voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2016) (SL L 243, 10.9.2016., str. 10.).
         
            (4)  Odluka Političkog i sigurnosnog odbora (ZVSP) 2019/2077 od 28. studenoga 2019. o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2019) (SL L 316, 6.12.2019., str. 32.).